3 हबक्कूक नबी बरे सिग्योनीत पराथनाः
2 हे यहोवा, मइँ तोहरे बारे मँ सुनेउँ ह।
हे यहोवा, बीत गए समइ मँ जउन सक्ति स भरा कारज तू किहे ह, ओन पइ मोका अचंभा अहइ।
कि हमरे समइ मँ तू फुन ओनसे बड़का कारज करा।
हम पचन पइ दाया क देखाउब सुमिरा।
3 परमेस्सर तेमान कइँती स आवत अहइ।
उ पवित्तर परान क पहाड़े स आवत अहइ।
ओकर महिमा आकासे क छाइ लेई।
ओकर स्तुति धरती क भरि देइ।
4 उ महिमा अइसी अहइ जइसे कउनो उज्जर जोति होइ।
ओकरे हाथे स जोति क किरणन फूटति अहइँ अउर ओकरे हाथे मँ ओकर सक्ति लुकान अहइ।
अउर ओकरे पाछे बिध्वंसक नास चला करत ह।
6 यहोवा खड़ा भवा अउर धरती क निआव किहस।
अउर उ पचे काँपि उठेन।
अउर चकनाचूर होइ गएन।
पुरान बहोतइ पुरान पहाड़ ढहि गएन।
परमेस्सर सदा अइसा ही करत ह।
7 मइँ कुसान क तम्बुअन क दुःख मँ लखत ह।
मिद्यान क तम्बुअन क पर्दन काँपत रहेन।
8 हे यहोवा, का तू नदियन पइ कोहान अहइ?
का जलधारन पइ तोहका किरोध आवा ह का समुद्दर तोहार किरोध क पात्र बन गवा?
अउर विजय क रथन पइ चढ़ा रहा, का तू किरोध स भरा रह्या?
अउर तीरन आपन लच्छ क भेध दिहन।
जल क धारन क चीरइ बरे फूट पड़िन।
10 पहाड़न तोहका निहारेन अउर उ सबइ काँपि उठेन।
जल धरती क फोरिके बहइ लाग।
जोर स गर्जत भए फूटइ लागेन।
11 सूरज अउ चाँद आपन प्रकास तजि दिहन।
उ पचे जब तोहार भालन बिजुरी क तरह चमकत लखेन, तउ चमकब तजि दिहन।
बिजुरियन क उ सबइ चमकन बिजुरियन अइसी रहिन जइसे भालन अउ तीरन हवा मँ लटकत अहइँ।
अउर तू आपन किरोध मँ जातियन क रौंद दिहेन।
13 तू ही एक अहइ जउन आपन लोगन क बचावइ रह्या।
तू ही आपन चुना भए राजा क मार्गदर्सक रह्या।
तू प्रदेस क हर बुरा परिवारे क मुखिया लोगन क,
बहोत महत्व स भरा मनई तलक मार डाया।
सक्तीसाली आँधी क तरह आएन।
जब न कउनो एका लखत ह अउर न ही कउनो ओकरे मदद बरे आवत ह,
क नाईं हम लोगन क आसानी स हरा सकत ह।
मुला तू ओनका मूँड़े क आपन भाला स छेद कइ दिहेन।
15 मुला तू सागरे प आपन घोड़न पइ सवार होइके चलत रह्या,
सक्तीसाली जल क उत्तेजित कइ दिह्या।
16 मइँ इ सबइ बातन सुनेउँ अउर मोर पेट डर स काँपि उठी।
जब मइँ इ आवाज़ क सुनेउँ, मोर होंठ काँपइ लागेन।
मोर हड्डियन दुर्बल होइ गइन।
मोर टाँगियन काँपइ लागिन।
एह बरे मइँ बिनासे क दिन क बाट जोहब जउन ओन लोगन पइ आई जउन हम पई हमला किहेस।
17 अंजीर क बृच्छ चाहे अंजीर न उपजावइँ,
अंगूरे क बेलन पइ चाहे अंगूर न उपजावइँ,
जइतून क बृच्छ चाहे जइतून न पइदा करइँ,
अउर चाहे इ सबइ खेत अनाज पइदा न करइँ,
अउर चाहे पसुसाला मँ एक भी पसु न रहइँ।
18 मुला फुन भी मइँ यहोवा मँ मगन रहबउँ।
मइँ आपन रच्छक परमेस्सर मँ आनन्द लेबउँ।
19 यहोवा, जउन मोर सुआमी अहइ।
मोका सक्ति स भर दिहस ह।
उ मोका हिरना क नाई पराइ मँ सहायता देत ह।
उ मोका सुरच्छा क संग पहाड़न क ऊपर लइ जात ह।
संगीत निर्देसन बरे मोर तारदार उपकरणन क संग।
Awadhi Bible: Easy-to-Read Version. Copyright © 2005 Bible League International.
